Louise Dresser

**Louise Josephine Kerlin**, nada en Evansville (Indiana) o 5 de outubro de 1878 e finada en Woodland Hills (California) o 24 de abril de 1965, foi unha actriz estadounidense coñecida como **Louise Dresser**. Foi especialmente célebre polos moitos filmes en que interpretou a esposa de Will Rogers, incluídos *State Fair* e *David Harum*.

## Traxectoria 
Louise Josephine Kerlin naceu en Evansville (Indiana), filla de Ida (de solteira Shaffer) e William S. Kerlin, enxeñeiro de ferrocarril que faleceu cando ela tiña quince anos. Tivo un irmán máis novo, William Lambert Kerlin.

Dresser adoptou o seu apelido profesional de Paul Dresser, que era amigo do seu pai. Cando descubriu que Louise era filla de William Kerlin, lanzouna como a súa irmá máis nova. Moita xente creu que eran familia, e cando Paul finou, Louise foi mencionada no seu obituario como familiar del.

Dresser traballou como bailarina de burlesque e cantante no *dime museum* de Boston e entón debutou no vaudeville en 1900. Formou un grupo chamado "Louise Dresser and Her Picks", un número de canto acompañada por un coro de nenos afroamericanos. En 1906 comezou a actuar nos teatros de vaudeville de Nova York, e ese ano actuou no musical *About Town* con Lew Fields, que foi un éxito. O ano seguinte apareceu no éxito *Girl Behind the Counter*, que tivo 260 representacións.

Despois do vaudeville, o éxito de Dresser continuou en Broadway, onde protagonizou con De Wolf Hopper en *Matinee Idol* (1910-1912), e apareceu en *Broadway to Paris* (1912), *Potash and Perlmutter* (1913) e *Hello Broadway!* (1914). O seu último espectáculo en Broadway foi *Have a Heart* (1917).

Dresser debutou no cinema en *The Glory of Clementina* (1922), e o seu primeiro papel protagonista foi en *The City That Never Sleeps* (1924). In 1925, protagonizou *The Eagle*, con Rudolph Valentino e Vilma Bánky como Catarina a Grande, e interpretou a protagonista de *The Goose Woman*, con Jack Pickford.

Na primeira edición dos Óscar en 1929, Dresser foi candidata ao premio á mellor actriz por *A Ship Comes In*.

En 1930 interpretou a nai de Al Jolson en *Mammy*,  e a emperatriz Isabel I de Rusia en *The Scarlet Empress* (1934). O seu último filme foi *Maid of Salem* (1937). Na televisión apareceu nun episodio centrado en Buster Keaton no programa de Ralph Edwards *This Is Your Life*.

Tras retirarse en 1937, Dresser traballou como voluntaria no Motion Picture & Television Country House and Hospital. En 1950 intentou volver á interpretación, mais non foi quen de conseguir papeis no cinema, o que culpou aos rumores de que estaba xorda. Dresser faleceu en Woodland Hills (California) tras unha cirurxía de intestino.

## Vida persoal 
Dresser casou dúas veces. O seu primeiro matrimonio foi co cantante e compositor Jack Norworth, co que casou en 1898. A parella actuou xunta no vaudeville. Divorciáronse en 1908 e Dresser casou entón con Jack Gardner en 1910, e o matrimonio durou ata a morte del en 1950. Dresser non tivo fillos.

## Filmografía 
**Filmes mudos**
**The Glory of Clementina* (1922) - Lena Fontaine
**Burning Sands* (1922) - Kate Bindane
**Enter Madame* (1922) - Mrs. Flora Preston
**The Fog* (1923) - Mrs. Theddon
**Prodigal Daughters* (1923) - Mrs. Forbes
**Salomy Jane* (1923) - Mrs. Pete
**Ruggles of Red Gap* (1923) - Mrs. Effie Floud
**Woman-Proof* (1923) - Wilma Rockwood
**To the Ladies* (1923) - Mrs. Kincaid
**The Next Corner* (1924) - Nina Race
* *What Shall I Do?* (1924) - Mrs. McLean
**The City That Never Sleeps* (1924) - Mother O'Day
**Cheap Kisses* (1924) - Jane Dillingham
**Percy* (1925) - Mrs. Rogers
**Enticement* (1925) - Mrs. Samuel Murray
**The Goose Woman* (1925) - Marie de Nardi / Mary Holmes
**The Eagle* (1925) - A tsarina
**Fifth Avenue* (1926) - Claudine Kemp
**The Blind Goddess* (1926) - Mrs. Eileen Clayton
**Padlocked* (1926) - Mrs. Alcott
**Broken Hearts of Hollywood* (1926) - Virginia Perry
**Gigolo* (1926) - Julia Gory
*''Everybody's Acting* (1926) - Anastasia Potter
**The Third Degree* (1926) - Alicia Daly
**White Flannels* (1927) - Mrs. Jacob Politz
**Mr. Wu* (1927) - Mrs. Gregory
**A Ship Comes In* (1928) - Mrs. Pleznik
**The Garden of Eden* (1928) - Rosa

**Filmes sonoros**
**Mother Knows Best* (1928) - Ma Quail
**The Air Circus* (1928) - Mrs. Blake
**Not Quite Decent* (1929) - Mame Jarrow
**Madonna of Avenue A* (1929) - Georgia Morton
**Mammy* (1930) - Mother Fuller
**The Three Sisters* (1930) - Marta
**This Mad World* (1930) - Pauline Parisot, nai de Paul
**Lightnin'* (1930) - Mrs. Mary Jones
**Caught* (1931) - Calamity Jane
**Stepping Sisters* (1932) - Mrs. Cissie Ramsey nee Black
**State Fair* (1933) - Melissa Frake
**Song of the Eagle* (1933) - Emma Hoffman
**Doctor Bull* (1933) - Mrs. Herbert Banning
**Cradle Song* (1933) - Prioress
**David Harum* (1934) - Polly Harum
**The Scarlet Empress* (1934) - Emperatriz Elizabeth Petrovna
**The World Moves On* (1934) - Baronesa von Gerhardt
**Servants' Entrance* (1934) - Mrs. Hansen
**A Girl of the Limberlost* (1934) - Katherine Comstock
**Hollywood on Parade* (1934, curtametraxe)
**The County Chairman* (1935) - Mrs. Rigby
**Maid of Salem'' (1937) - Ellen Clarke, tía de Barbara

## Notas 
## Véxase tamén 
### Ligazóns externas 
*Louise Dresser photo gallery NYP Library
*Louise Dresser en Virtual History
*Louise Dresser (kinotv)